

Polisi Arolygon Myfyrwyr a Gwerthuso Modiwlau

CLAWR POLISI

# Manylion Allweddol

|  |  |
| --- | --- |
| **TEITL Y POLISI** | Polisi Arolygon Myfyrwyr a Gwerthuso Modiwlau |
| **DYDDIAD CYMERADWYO** | 9 Hydref 2024 |
| **CORFF CYMERADWYO** | Pwyllgor Dysgu, Addysgu ac Ymgysylltu â Myfyrwyr |
| **FERSIWN** | 4 |
| **DYDDIADAU YR ADOLYGIAD BLAENOROL** | 4 Hydref 2021 |
| **DYDDIAD YR ADOLYGIAD NESAF** | Hydref 2025 |
| **CANLYNIAD ASESIAD EFFAITH CYDRADDOLDEB** | *\* Dim newid mawr* |
| **POLISÏAU / GWEITHDREFNAU / CANLLAWIAU CYSYLLTIEDIG** | Gellir darllen canllawiau’r GGA ar gyfer arolygon a gwerthuso modiwlau yma: [Arolwg Cenedlaethol o Fyfyrwyr](https://outlookuwicac.sharepoint.com/sites/QED/SitePages/National-Student-Survey-FAQs.aspx)[Arolwg Boddhad Myfyrwyr](https://outlookuwicac.sharepoint.com/sites/QED/SitePages/Student-Satisfaction-Survey.aspx)[Arolwg Profiad Ôl-radd](https://outlookuwicac.sharepoint.com/sites/QED/SitePages/Postgraduate-Taught-Experience-Survey-(PTES).aspx) Hyfforddedig[Gwerthusiadau Modiwlau](https://outlookuwicac.sharepoint.com/sites/QED/SitePages/Module-Evaluation.aspx) |
| **DYDDIAD GWEITHREDU** | 9 Hydref 2024 |
| **PERCHENNOG Y POLISI (TEITL SWYDD)** | Laura Douds (Arweinydd Partneriaeth ac Ymgysylltu âMyfyrwyr) |
| **UNED / GWASANAETH** | Y Gyfarwyddiaeth Gwella Ansawdd |
| **E-BOST CYSYLLTU** | metvoice@cardiffmet.ac.uk |

# Rheoli Fersiynau

|  |  |  |
| --- | --- | --- |
| **FERSIWN** | **DYDDIAD** | **RHESWM DROS NEWID** |
| 3.0 | 4 Hydref 2021 | Trydydd fersiwn |
| 4.0 | 9 Hydref 2024 | Pedwerydd fersiwn |

# Hyb Polisi

## Am ragor o wybodaeth am bolisïau:

1. Gallwch fynd i dudalennau'r Ysgrifenyddiaeth ar InSite yn [https://outlookuwicac.sharepoint.com/sites/Secretariat](https://outlookuwicac.sharepoint.com/sites/Secretariat/);
2. Gallwch fynd i'r Hyb Polisi yn [cardiffmet.ac.uk/about/policyhub](https://www.cardiffmet.ac.uk/about/policyhub); neu
3. Cysylltwch â [policies@cardiffmet.ac.uk](mailto:policies@cardiffmet.ac.uk).

Cynnwys

[Manylion Allweddol 1](#_Toc197421560)

[Rheoli Fersiynau 1](#_Toc197421561)

[Hyb Polisi 2](#_Toc197421562)

[1 Cyflwyniad 4](#_Toc197421563)

[2 Egwyddorion 4](#_Toc197421564)

[3 Rôlau a Chyfrifoldebau 5](#_Toc197421565)

[4 Polisïau a Gweithdrefnau Cysylltiedig 6](#_Toc197421566)

[5 Adolygu a Chymeradwyo 6](#_Toc197421567)

Polisi Arolygon Myfyrwyr a Gwerthuso Modiwlau

# Cyflwyniad

## **Diben**

### Diben y polisi hwn yw nodi dull Prifysgol Metropolitan Caerdydd o werthuso profiadau myfyrwyr drwy gyfrwng arolygon, a'r egwyddorion sy'n sail i'r arolygon hyn. Mae'r Brifysgol yn casglu adborth gan ei myfyrwyr drwy arolygon mewnol ac arolygon sector-gyfan, a thrwy system Gynrychiolaeth Myfyrwyr effeithiol a redir gan Undeb y Myfyrwyr. Mae dadansoddiad o'r arolygon yn caniatáu i'r Brifysgol fesur boddhad myfyrwyr, rhannu arfer da a nodi ffyrdd y gellir gwella profiad y myfyrwyr.

### Mae canlyniadau o arolygon yn cyfrannu at fetrigau allanol allweddol (e.e. tablau cynghrair Prifysgolion), a strategaethau Prifysgolion. Defnyddir canlyniadau fel rhan o amrywiol brosesau sicrhau ansawdd rheoleiddiol mewnol ac allanol.

## **Cwmpas**

### Bwriedir i'r polisi hwn gwmpasu pob arolwg lefel rhaglen a gwerthusiadau diwedd modiwl yn y Brifysgol. Mae arolygon a weinyddir yn ganolog, y cyfeirir atynt fel 'arolygon' yn y polisi hwn, yn cyfeirio at unrhyw arolwg a ddatblygwyd yn fewnol ac arolygon sector-gyfan sy'n adrodd i strwythurau Pwyllgorau'r Brifysgol. Mae hyn yn cynnwys ond nid yw'n gyfyngedig i'r Arolwg Myfyrwyr Cenedlaethol (NSS), yr Arolwg Profiad Ôl-radd Hyfforddedig (PTES) na'r Arolwg Boddhad Myfyrwyr (SSS). Cyfeirir at werthusiadau modiwlau mewn adran ar wahân.

### Nid yw'r polisi hwn wedi'i fwriadu i gwmpasu arolygon eraill a all ddigwydd ar draws y Brifysgol e.e. prosiectau ymchwil myfyrwyr, prosiectau ymchwil academaidd, arolygon Undeb Myfyrwyr ac ati. Nid yw'r arolwg hwn wedi'i fwriadu i gwmpasu'r Arolwg Profiad Ymchwil Ôl-radd Hyfforddedig (PRES) a weinyddir gan y Gwasanaethau Ymchwil ac Arloesi chwaith.

# Egwyddorion

## Egwyddorion yr Arolwg

### Bydd arolygon fel (ond nid yn gyfan gwbl) yr NSS, PTES ac SSS yn cael eu gweinyddu'n ganolog gan y Gyfarwyddiaeth Gwella Ansawdd. Ceisir a darperir cyfarwyddyd a chyngor gan Ysgolion neu adrannau eraill y Brifysgol wrth hyrwyddo, dadansoddi neu gamau eraill yr arolygon yn ôl yr angen.

### Dibenion arolygon myfyrwyr yw rhoi cyfle i fyfyrwyr roi adborth am eu profiadau addysgol, ac i'r Brifysgol ddeall y profiadau hyn. Bydd defnyddio'r wybodaeth hon, yn ei thro, yn gwella lefelau boddhad myfyrwyr a llwyddiant myfyrwyr, fel y'i mesurir drwy lefelau cadw, cynnydd a chyflawniad.

### Cedwir anhysbysrwydd myfyrwyr a staff lle bynnag y bo modd, ac ni ddylid cymryd unrhyw gamau i adnabod myfyrwyr neu aelodau staff unigol ar sail canlyniadau arolygon neu sylwadau ansoddol.

### Dylid gwneud pob ymdrech i beidio â rhagfarnu canlyniadau unrhyw arolwg, nac annog ymatebion penodol gan fyfyrwyr.

### Cynhelir arolygon gan ddefnyddio mecanweithiau ar-lein lle bynnag y bo modd, er mwyn i gynifer o fyfyrwyr â phosibl allu cwblhau'r arolygon.

### Dylid amlinellu’r rheswm dros gynnal arolygon i fyfyrwyr ar ddechrau a/neu yn ystod hyrwyddo pob arolwg, fel bod myfyrwyr yn gwybod at beth mae eu hadborth yn cael ei ddefnyddio.

### Dylid darparu digon o amser yn ystod sesiynau addysgu i alluogi myfyrwyr i lenwi arolygon perthnasol.

### Ar ôl i arolygon gael eu cwblhau, dylid cyfleu'r canlyniadau neu'r camau gweithredu sy'n deillio o'r adborth yn ôl i fyfyrwyr drwy fecanweithiau priodol.

## Egwyddorion Penodol Gwerthuso Modiwlau

### Prif bwrpas gwerthuso modiwlau myfyrwyr yw gwella profiad dysgu'r myfyrwyr, sydd yn ei dro yn gwella lefelau boddhad myfyrwyr a llwyddiant myfyrwyr, fel y'i mesurir trwy lefelau cadw, cynydd a chyflawniad, ar lefel modiwl. Mae'n ceisio adborth gan gyfarwyddwyr rhaglenni ac arweinwyr modiwlau ac nid yw'n ceisio barn myfyrwyr ar brofiad ehangach myfyrwyr.

### Mae gwerthuso modiwlau myfyrwyr yn cynnwys mesur boddhad myfyrwyr â'u profiad wrth astudio modiwlau penodol ar eu rhaglen, a ddefnyddir i lywio gwella ansawdd ar lefel modiwl, rhaglen a Phrifysgol. Fel arfer, gwneir hyn tuag at ddiwedd modiwl pan fydd y rhan fwyaf o'r addysgu wedi'i gwblhau.

### Dylai gwerthusiadau modiwlau fod ar agor am o leiaf pythefnos, a'u hamseru i osgoi cyfnodau asesu lle bynnag y bo modd.

### Cedwir anhysbysrwydd i fyfyrwyr lle bynnag y bo modd, ac i staff lle caiff y canlyniadau eu dosbarthu y tu allan i Arweinyddiaeth yr Ysgol. Ni ddylid cymryd unrhyw gamau i geisio adnabod myfyrwyr unigol ar sail canlyniadau arolygon na sylwadau ansoddol.

### Yn ogystal â gwerthusiadau diwedd modiwl, anogir academyddion i gysylltu â myfyrwyr yng nghanol y modiwl, gan ddefnyddio pa bynnag offer y maent yn eu hystyried yn addas, fel y gellir gwneud gwelliannau ac addasiadau i'r modiwl cyn ei gwblhau. Dylai'r broses hon hefyd fod mor ddienw â phosibl.

# Rôlau a Chyfrifoldebau

## Mae'r polisi hwn yn berthnasol i'r holl staff sy'n ymwneud â gweithgareddau gwerthuso arolwg neu fodiwlau o fewn y cwmpas a amlinellir yn adran 1.2.

## Mae'r Gyfarwyddiaeth Gwella Ansawdd, ac yn benodol, y Tîm Partneriaeth ac Ymgysylltu â Myfyrwyr a'r Arweinydd Partneriaeth ac Ymgysylltu â Myfyrwyr yn gyfrifol am gynnal a diweddaru'r polisi hwn o bryd i'w gilydd.

## Y Pwyllgor Dysgu, Addysgu ac Ymgysylltu â Myfyrwyr sy'n gyfrifol am oruchwylio'r polisi hwn a'i weithredu.

## Gellir gofyn am unrhyw wybodaeth neu eglurhad pellach am y polisi gan gysylltu â'r Tîm Partneriaeth ac Ymgysylltu Myfyrwyr.

# Polisïau a Gweithdrefnau Cysylltiedig

## Mae rhagor o wybodaeth, gan gynnwys cwestiynau cyffredin a gweithdrefnau gweithredol y tu ôl i arolygon rheolaidd a gwerthusiadau modiwlau, ar gael ar y tudalennau canlynol:

### [Arolwg Cenedlaethol o Fyfyrwyr](https://outlookuwicac.sharepoint.com/sites/QED/SitePages/National-Student-Survey-FAQs.aspx)

### [Arolwg Boddhad Myfyrwyr](https://outlookuwicac.sharepoint.com/sites/QED/SitePages/Student-Satisfaction-Survey.aspx)

### [Arolwg Profiad Ôl-radd](https://outlookuwicac.sharepoint.com/sites/QED/SitePages/Postgraduate-Taught-Experience-Survey-(PTES).aspx) Hyfforddedig

### [Gwerthusiadau Modiwlau](https://outlookuwicac.sharepoint.com/sites/QED/SitePages/Module-Evaluation.aspx)

# Adolygu a Chymeradwyo

## Bydd y polisi’n cael ei adolygu’n flynyddol, gan ystyried unrhyw newidiadau i arolygon y mae’r Brifysgol yn dewis eu datblygu neu gymryd rhan ynddynt yn ogystal â pholisi a deddfwriaeth ehangach a allai effeithio ar y broses hon. Gofynnir am adborth gan Ysgolion ac Adrannau Gwasanaeth.